Sanger sterk aan ná beweerde selfmoordpoging - Maroela Media
Sanger sterk aan ná beweerde selfmoordpoging
Rudi Claase. Foto: Facebook
Rudi Claase van die voormalige Die Lieflinge-faam, sterk by sy huis in Pretoria aan nadat hy glo oor die naweek probeer het om selfmoord te pleeg.
Claase se kantoor het Woensdagaand op sy Facebook-blad geskryf: “Baie dankie vir almal se liefde en ondersteuning, Rudi is baie beter en sterk tuis aan.”
Een van Claase se kollegas in die musiekbedryf het aan Maroela Media gesê hy het Sondag glo ŉ spul pille gedrink en een van sy polse gesny. Hy is daarna na ŉ hospitaal gehaas waar sy lewe gered is.
“Rudi is bi-polêr, en dit was die tweede keer wat hy probeer het om sy lewe te neem,” het die kollega, wat anoniem wou bly, gesê. “Hy is nou in ŉ baie moeilike plek aangesien baie media-aandag op hom is sedert dit aan die lig gekom het dat hy en sy man, Stephen Stewart, besig om te skei, en die feit dat dwelms glo die oorsaak van hul huwelik se ondergang was. Ek is net bly hy is ‘oukei’,” het die bron gesê.
Intussen stroom boodskappe van bemoediging in op Claase se Facebook-blad van talle ondersteuners wat hom aanspoor om vas te byt, gesond te word, en nog meer treffers te skryf. Claase het al talle treffers vir verskeie bekende Afrikaanse sangers geskryf, en het self bekendheid verwerf toe hy saam met Corlea Botha as die duo, Die Lieflinge, opgetree het.
dwelms sanger selfmoord
Jack Parow se tjoekie-foefie
Man sterf in KZN-ongeluk
Word gou gesond Rudi!
The easy way out is nie altyd die best way out nie. Oorkom jou siekte en moenie opgee nie!
Laat Rudi my kontak sodat ek hom kan help. Hy kan gehelp word net as hy wil. Sy lewe is kosbaar voor die Here.
Baie mooi gestel Pieter. Die man het ‘n pragtige stem en ek wens hom ook ‘n “gou gesond word” boodskappie toe. Selfmoord is nie die antwoord nie – STERKTE !
karin Strumpher · 6 jare gelede
Rudi sterk wees mater. Jou talent gaan jou nog ver bring. Ons het jou nodig. Wil self nog n geskryfde liedjie uit jou hand he. Almal maak en het foute maar ek bid vir jou en ek glo onse Here sal jou hand vat en styf houvas en saam jou die pad stap. Hoop ek hoor ietsie terug. Ons het jou nodig.
Word gou gesond Rudi. Ons almla dink aan jou.
Ek hoop van harte jy oorkom die verskriklikke ding, dit is baie moeilik ek weet. Die wat nog nie self deur so iets was nie, sal nooit verstaan nie. Ek is ook ‘n Depressie ( bipoler) lyer. Ek het kanker, en van 2007 af het daar te veel dinge in my lewe gebeur, het ook my man Jan 2013 aan kanker afgestaan.
Dus weet ek presies wat jy deurmaak. En hoe moeilik dit is om elke dag te moet opstaan en aan te moet gaan.
Moet nie moed verloor nie, baklei elke dag om te lewe, want ons elkeen is kosbare kinders van ons G-D.
Ek hou jou in my gebede…
( 1 Kron 4 : 9 – 10 )
Sterkte ook aan jou Bets.